Pohjois-Karjalan hyvinvointialueen aluehallituksen päätöket 27.11.2024

Pohjois-Karjalan hyvinvointialueen – Siun soten aluehallituksen 27.11.2024 kokouksen pöytäkirja on julkaistu Siun soten Dynasty-tietopalvelussa: Esityslistat ja pöytäkirjat (dynastyjulkaisu.pohjoiskarjala.net)

Tiivistelmä päätöksistä:

§ 245 Kokouksen laillisuus ja päätösvaltaisuus

Todettiin laillisesti koollekutsutuksi ja päätösvaltaiseksi.

§ 246 Pöytäkirjantarkastajien valinta

Valittiin Eeva-Liisa Auvinen ja Tapio Hämäläinen.

§ 247 Esityslistan hyväksyminen

Hyväksyttiin.

§ 248 Salassa pidettävien asioiden käsittely

Hyväksyttiin.

§ 249 Hyvinvointialuejohtajan katsaus

Merkittiin tiedoksi.

§ 250 Aluevaltuuston kokouksen 13.11.2024 päätösten toimeenpano

Hyväksyttiin.

§ 251 Kuukausiraportti – lokakuu 2024

Hyväksyttiin.

Hyvinvointialueen talousennuste on lokakuun toteumatietoihin perustuen 46,5 miljoonaa euroa alijäämäinen, mikä poikkeaa 31,5 miljoonaa euroa talousarviosta. Tulosennuste on parantunut 1,5 miljoonaa euroa kolmannen osavuosikatsauksen tilanteesta. Kehitys johtuu myyntituottojen ja maksutuottojen maltillisesta kasvusta. Toimintakulujen kasvu edellisvuoteen verrattuna on 8,9 %, mikä on merkittävästi enemmän kuin valtionrahoituksen kasvu (2,53 %) tai aluehallituksen asettama kestävä talouskasvu (4 %) pitkällä aikavälillä.

§ 252 Talousarvio 2025 ja taloussuunnitelma 2026–28

Talousarviokirja hyväksyttiin kokouksessa tehtyjen muutosten ja lisäysten mukaisesti. Hyvinvointialuejohtajan kokouksen aikana esitykseensä tekemät muutosesityksen hyväksyttiin sellaisinaan. Lisäksi aluehallitus hyväksyi äänestysten jälkeen kolme strategisen uudistusohjelman sopeuttamisohjelman jatkovalmisteluun liittyvää evästystä:

Järjestöavustukset pidetään vuoden 2024 tasolla

Talousarvion merkittävät säästötarpeet on kohdistettava etenkin johtamisorganisaatioon ylintä johtoa myöten ja lisäpanostukset on puolestaan tehtävä perusterveydenhuoltoon riittävän henkilöstön saamiseksi.

Terveys- ja sairaanhoitopalvelujen säästöt toteutetaan niin, että perusterveydenhuollon vastaanottopalveluissa ja palveluverkon toimeenpanossa turvataan lähipalvelut.

Hyväksyttiin vielä esittelijän lisäesitys, että strategisessa uudistusohjelmassa pelastuslaitos ja turvallisuuspalvelut ‑toimialueen sopeuttamisen enimmäismäärä on 0,5 miljoonaa euroa.

Talousarvio ja taloussuunnitelma on laadittu siten, että hyvinvointialue pystyy kattamaan kertyneet alijäämänsä lain edellyttämässä aikataulussa vuoden 2026 loppuun mennessä. Talousarvio sisältää strategisen uudistusohjelman, johon kuuluu 40 miljoonan euron sopeuttamisohjelma sekä panostukset toiminnan ja palvelujen kannalta keskeisimpiin kärkihankkeisiin. Talousarviokirjassa todetaan, että talousarvion toteuttaminen voi vaatia yhteistoimintalain mukaisten neuvottelujen käynnistämistä osana vuoden 2025 talousarvion ja vuosien 2026–2028 taloussuunnitelman täytäntöönpanoa.

§ 253 Ensihoidon palvelutasopäätöksen 2024–2027 päivittäminen

Hyväksyttiin.

Palvelutasopäätös vuosille 2024–2027 avataan päivitystä varten.

§ 254 Pelastuslaitoksen palvelutasopäätöksen 2024–2027 päivittäminen

Hyväksyttiin.

Palvelutasopäätös vuosille 2024–2027 avataan päivitystä varten.

§ 255 Päivitys ikääntyneiden toimintakyvyn edistämisen suunnitelmaan vuosille 2023–2026

Aluehallitus esittää aluevaltuustolle suunnitelman hyväksymistä.

§ 256 Ikääntyneiden asumispalvelujen palvelukohtaisen sääntökirjan hyväksyminen sekä asumispalvelujen palvelusetelien arvot vuodelle 2025

Hyväksyttiin.

§ 257 Tukipalvelujen myöntämisen periaatteet 1.1.2025 alkaen – ikääntyneiden palvelut

Tukipalvelujen myöntämisen perusteet hyväksyttiin esittelijän muutetun päätösehdotuksen mukaisesti. Aluehallitus päätti äänestyksen jälkeen, että veteraanien puolisoille ja leskille lisätään erillinen etuus ja sille määräraha.

§ 258 veteraanien puolisojen ja leskien palvelusetelin käyttöönotto sekä tukipalvelujen palvelusetelisääntökirjan hyväksyminen 1.1.2025 lukien

Hyväksyttiin.

§ 259 Omaishoidon tuen myöntämisen perusteet 1.1.2025 lukien

Hyväksyttiin äänestyksen jälkeen.

§ 260 Omaishoidon tuen terapia- ja kuntoutuspalvelujen palvelusetelin lakkauttaminen 31.7.2025 mennessä

Aluehallitus päätti lakkauttaa palvelusetelin 31.7.2025 mennessä, ja ohjata palveluseteleiden vuosikustannusta vastaava summa perhehoidon resurssien lisäämiseen.

§ 261 Neuropsykiatrinen valmennus Neumari – Oikaisuvaatimus Pohjois-Karjalan hyvinvointialueen lasten ja nuorten neuropsykiatrisen valmennuksen hankinnasta

Aluehallitus hylkäsi hankintaoikaisuvaatimuksen.

§ 262 Turvallisemman tilan periaatteet

Hyväksyttiin.

§ 263 Henkilöstöjaoston varajäsenen nimeäminen

Aluehallitus myönsi Vuokko Väistölle eron henkilöstöjaoston varajäsenyydestä ja valitsi Irmeli Stenberg-Loukon Matti Taposen uudeksi varajäseneksi.

§ 264 Vastaus valtuustoaloitteeseen 23.4.2024 – Aloite romaninäkökulman huomioimiseksi hyvinvointialueen palveluissa – Reinikka Erik ym.

Aluehallitus esittää aluevaltuustolle, että valtuustoaloitteeseen annettu vastaus hyväksytään ja asia todetaan loppuun käsitellyksi.

Vastauksessa todetaan, että hyvinvointialueella aloitetaan yhdenvertaisuusohjelman valmistelu, johon nivotaan mukaan romanien yhdenvertaisuus.

§ 265 Vastaus valtuustoaloitteeseen 12.6.2024 – Työikäisten omaishoitajien terveystarkastukset lainsäädännön edellyttämälle tasolle – SDP aluevaltuustoryhmä

Aluehallitus esittää aluevaltuustolle, että valtuustoaloitteeseen annettu vastaus hyväksytään ja asia todetaan loppuun käsitellyksi.

Vastauksessa todetaan, että terveyspalvelut ja ikääntyneiden palvelut tiivistävät yhteistyötään hyvinvointi- ja terveystarkastusten mahdollistamiseksi myös muille kuin iäkkäille omaishoitajille. Terveysasemilla on valmius järjestää tarkastuksia. Omais- ja perhehoitokeskuksesta ohjataan jatkossa työikäiset omaishoitajat ottamaan yhteyttä terveysasemalle hyvinvointi- ja terveystarkastuksen saamiseksi.

§ 266 Vastaus valtuustoaloitteeseen 11.9.2024 – Selvitetään, miten ikäihmisten arjen kuntoutusta voidaan nopeuttaa ja selvittää tilanteissa, joissa ikäihminen joutuu sairaalaan tai toimintakyky kotona heikkenee, eikä kotona kuntoutuminen ole riittävä toimenpide – SDP aluevaltuustoryhmä

Aluehallitus esittää aluevaltuustolle, että valtuustoaloitteeseen annettu vastaus hyväksytään ja asia todetaan loppuun käsitellyksi.

Vastauksessa todetaan, että Siun sotessa on panostettu vahvasti erilaisten kuntoutusjaksojen kehittämiseen, ja asiakaslähtöistä, kuntouttavaa ja toimintakykyä ylläpitävää toimintakulttuuria on painotettu vanhustyössä jo useita vuosia.

§ 267 Vastaus valtuustoaloitteeseen 9.10.2024 – Kokemusasiantuntijoiden ohjaus ja koordinointi – Kristillisdemokraattien aluevaltuustoryhmä

Aluehallitus esittää aluevaltuustolle, että valtuustoaloitteeseen annettu vastaus hyväksytään ja asia todetaan loppuun käsitellyksi.

Vastauksessa todetaan, että vastuu kokemusasiantuntijatoiminnasta on toimialueilla, joissa on nimetyt koordinaattorit. Koordinaation vahvistamisen tarve on hyvinvointialueella tiedostettu. Vuoden 2025 talousarvioon ei sisälly uutta keskitettyä resurssia ko. tehtävään.

§ 268 Vastaus valtuustoaloitteeseen 9.10.2024 – Pohjois-Karjalan hyvinvointialueen on pidettävä kiinni hoitotakuusta – SDP aluevaltuustoryhmä

Aluehallitus esittää aluevaltuustolle, että valtuustoaloitteeseen annettu vastaus hyväksytään ja asia todetaan loppuun käsitellyksi.

Vastauksessa todetaan, että maan hallitus on tehnyt eduskunnalle esityksen kiireettömään hoitoon pääsyn enimmäisajan muutoksista, ja hyvinvointialueiden rahoitusta leikattaisiin vastaavasti. Siun sote ei pysty sitoutumaan nykyisen lainsäädännön mukaisiin hoitoon pääsyn aikoihin, jos em. lakimuutokset hyväksytään. Mahdollisimman oikea-aikainen hoitoon pääsy perusterveydenhuollossa ja suun terveydenhuollossa turvataan käytettävissä olevilla resursseilla ja henkilöstövoimavaroilla.

§ 269 Aluehallituksen kokousten aikataulu ja vuosikalenteri 2025

Aluehallitus kokoontuu vuonna 2025 joka toinen tiistai.

§ 270 Hyvinvointialuejohtajan katsaus tuleviin asioihin

Merkittiin tiedoksi.

§ 271 Tiedoksi annettavat asiat

Merkittiin tiedoksi Valviran ja AVIn myöntämät uudet toimiluvat yksityisille toimijoille, aluehallituksen alaiset viranhaltijapäätökset ajalta 25.10.–21.11.2024., aluehallituksen alaisten toimielinten pöytäkirjat sekä muiden toimielinten tiedoksi annettavat pöytäkirjat.

§ 272 Muut asiat

Ei muita asioita.

Lisätietoja medialle:

aluehallituksen puheenjohtaja Juha Mustonen, juha.mustonen@luottamus.siunsote.fi, puh. 050 387 7696
aluehallituksen esittelijä, hyvinvointialuejohtaja Kirsi Leivonen, kirsi.leivonen@siunsote.fi, puh. 013 330 8590