Pohjois-Karjalan hyvinvointialueen aluehallituksen päätökset 27.3.2024

Pohjois-Karjalan hyvinvointialueen – Siun soten aluehallituksen 27.3.2024 kokouksen pöytäkirja on julkaistu Siun soten Dynasty-tietopalvelussa: Dynasty tietopalvelu : Pohjois-Karjalan hyvinvointialue – Siun sote (pohjoiskarjala.net)

§ 43 Kokouksen laillisuus ja päätösvaltaisuus

Todettiin laillisesti koollekutsutuksi ja päätösvaltaiseksi.

§ 44 Pöytäkirjantarkastajien valinta

Valittiin Eeva-Liisa Auvinen ja Tapio Hämäläinen.

§ 45 Esityslistan hyväksyminen

Hyväksyttiin.

§ 46 Salassa pidettävien asioiden käsittely

Hyväksyttiin.

§ 47 Hyvinvointialuejohtajan katsaus

Merkittiin tiedoksi.

§ 48 Kuukausiraportti – helmikuu 2024

Merkittiin tiedoksi. Lisäksi aluehallitus päätti, että toimenpiteiden suunnittelu talousarviossa pysymiseksi aloitetaan.

Hyvinvointialueen vuoden 2024 talousarvio on laadittu 15 miljoonaa euroa alijäämäiseksi lakisääteisiin palveluihin tehtävien panostusten vuoksi. Helmikuun talousennusteen perusteella alijäämää on kertymässä 10 miljoonaa euroa enemmän. Merkittävimmät ylityspaineet ovat palvelujen ostoissa ja työvoiman vuokrauksessa sekä lomapalkkavelan kehityksessä. Sen sijaan palkkaharmonisoinnin vaikutukset kustannuksiin ovat toteutumassa ennakoitua pienempinä.

§ 49 Hyvinvointialueen avaavan taseen hyväksyminen

Aluehallitus esittää Pohjois-Karjalan hyvinvointialueen avaavan taseen 1.1.2023 hyväksymistä edelleen aluevaltuustolle.

Hyvinvointialueen avaava tase muodostuu Pohjois-Karjalan sosiaali- ja terveyspalvelujen kuntayhtymän taseesta (tilinpäätös 31.12.2022) sekä kunnilta hyvinvointialueelle siirtyneistä vastuista ja omaisuudesta. Pohjois-Karjalan hyvinvointialueen avaavan taseen loppusummaksi muodostui 437 913 960,11 euroa ja peruspääomaksi 28 629 731,03 euroa.

§ 50 Tilinpäätös ja toimintakertomus 2023

Aluehallitus esittää vuoden 2023 tilinpäätöksen ja toimintakertomuksen hyväksymistä edelleen aluevaltuustolle.

Hyvinvointialueen vuoden 2023 tilikausi päätyi 22,7 miljoonaa euroa alijäämäiseksi. Hyvinvointialueen toimintatuotot olivat 125,2 miljoonaa euroa ja toimintakulut 888 miljoonaa. Toimintakate oli näin 762,8 miljoonaa euroa negatiivinen, ja valtion rahoituksen sekä rahoituserien jälkeen vuosikate muodostui 8,7 miljoonaa euroa negatiiviseksi. Vuoden 2023 lopussa hyvinvointialueen henkilöstömäärä oli 8 083. Henkilöstömäärä kasvoi edellisvuodesta 303 henkilön verran.

§ 51 Pääomalainan antaminen Polkka – Pohjois-Karjalan tukipalvelut oy:lle / Pyyntö konserniohjeen kohdan 5.5 asiakohtien 12 ja 18 mukaisen ennakkokäsityksen antamisesta – Polkka – Pohjois-Karjalan tukipalvelut oy

Aluehallitus esittää aluevaltuustolle, että hyvinvointialue antaa Polkka Oy:lle 1,5 milj.€ suuruisen omapääomaehtoisen pääomalainan. Lainalle lasketaan 4 %:n vuotuinen kiinteä korko.

Polkka Oy:n talouden seurannan perusteella yhtiön toiminta on ollut alkuvuonna edelleen merkittävästi tappiollista. Tehdyt vaikuttavatkaan tehostamis- ja säästötoimenpiteet eivät käännä kustannuskehitystä hetkessä. Tästä syystä Polkka Oy:n omaa pääomaa on vahvistettava, jotta turvataan hyvinvointialueelle välttämättömiä palveluja tuottavan tytäryrityksen toiminnan jatkuvuus.

§ 52 Investointisuunnitelman (2024 – 2027) muuttaminen

Aluehallitus esittää investointisuunnitelman 2024–2027 hyväksymistä aluevaltuustolle sekä sen lähettämistä sosiaali- ja terveysministeriöön ja tiedoksi muihin ministeriöihin ohjeen mukaisesti.

Polkka Oy:lle esitetyn pääomalainan myöntäminen vaatii muutoksen vuosien 2024–2027 investointisuunnitelmaan. Suunnitelman muutos on hyväksyttävä aluevaltuustossa sekä ministeriössä.

§ 53 Asiakasmaksut 2024 – Eläinlääkintähuollon asiakasmaksujen tarkistaminen

Aluehallitus esittää aluevaltuustolle, että eläinlääkintähuollon tarkistettujen asiakasmaksujen hyväksymistä.

Eläinlääkintähuollon asiakasmaksuja on tarkistettu kustannusten kattamiseksi. Klinikkamaksuihin ehdotetaan nykyistä yksinkertaisempaa luokittelua ja peruskäynnin, toimenpiteellisen käynnin sekä päivystysaikana tapahtuvan käynnin korkeampaa klinikkamaksua. Hevosklinikan osalta klinikkamaksu ehdotetaan pidettävän nykyisen suuruisena. Myöskään keskitetyn yhteydenottopalvelun hintoihin ei esitetä muutosta.

§ 54 Itä-Suomen aluehallintoviraston lisäselvityspyyntö 26.1.2024 (ISAVI/5654/2023) koskien lastensuojelun määräaikavalvontaa

Hyväksyttiin.

Aluehallitus korjasi aiempaa päätöstään (28.2.2024) asiasta. Aiemmassa hyväksytyssä päätösehdotuksessa todettiin virheellisesti, että aluehallitus päättää antaa aluevaltuustolle toimialueen valmisteleman selvityksen Itä-Suomen aluehallintoviraston lisäselvityspyyntöön lastensuojelun määräaikojen valvonnasta. Kyseessä ei ole kuitenkaan aluevaltuustolle annettava selvitys, vaan selvitys on annettava Itä-Suomen aluehallintovirastolle.

§ 55 Eron myöntäminen perhe- ja sosiaalipalvelujen toimialuejohtajalle

Hyväksyttiin.

Aluehallitus myönsi Leena Korhoselle eron perhe- ja sosiaalipalvelujen toimialuejohtajan virasta. Korhosen viimeinen virantoimituspäivä on 30.4.2024.

§ 56 Perhe- ja sosiaalipalvelujen toimialuejohtajan tehtävien määräaikainen hoitaminen

Hyväksyttiin.

Aluehallitus nimesi palvelujohtaja Tuuli Ollilan vt. perhe- ja sosiaalipalvelujen toimialuejohtajaksi 1.5. – 31.12.2024.

§ 57 Eron myöntäminen ympäristöterveydenhuollon johtajalle

Hyväksyttiin.

Aluehallitus myönsi Niina Piiralle eron ympäristöterveydenhuollon johtajan virasta niin, että hänen viimeinen virantoimituspäivänsä on 31.3.2024.

§ 58 Ympäristöterveydenhuollon johtajan viran haettavaksi julistaminen ja viran väliaikaisesta hoitamisesta päättäminen

Hyväksyttiin.

Aluehallitus julisti ympäristöterveydenhuollon johtajan viran haettavaksi. Aluehallitus nimesi viran täyttöä valmistelevaan haastatteluryhmään aluehallituksen puheenjohtajan, varapuheenjohtajat sekä hyvinvointialuejohtajan ja henkilöstöjohtajan. Hallitus nimesi terveysvalvonnan päällikkö Jaana Valkaman vt. ympäristöterveydenhuollon johtajaksi siihen saakka, kunnes uusi vakituinen viranhaltija aloittaa virassa.

§ 59 Palvelupäällikön viran täyttölupa – kuntoutumiskeskuksen ylilääkäri

Hyväksyttiin.

Siilaisen kuntoutumiskeskuksen palvelupäällikön ja geriatrisen osaamiskeskuksen palvelupäällikön tehtävät on yhdistetty. Yhdistyneistä työnkuvista muodostettua uutta Kuntoutuksen geriatrisen osaamiskeskuksen ylilääkäri, palvelupäällikön virkaa on hoidettu määräaikaisin virkajärjestelyin eläköitymisen vuoksi. Aluehallitus antoi täyttöluvan kuntoutumiskeskuksen ylilääkärin viralle.

§ 60 Aluevaalilautakunnan varapuheenjohtajan nimeäminen

Aluehallitus esittää, että aluevaltuusto nimeää aluevaalilautakunnan jäsenistä varapuheenjohtajan.

§ 61 Eronpyyntö Pohjois-Karjalan hyvinvointialueen aluevaltuuston jäsenyydestä – Partanen Ella

Aluehallitus esittää aluevaltuustolle, että se myöntää Ella Partaselle eron valtuuston jäsenyydestä, ja että aluevaltuuston puheenjohtaja kutsuu Vihreiden ensimmäisen varavaltuutettu Anniina Kontiokorven varsinaiseksi valtuutetuksi.

§ 62 Valtuustoaloite 5.10.2023 – Eläinlääkintähuolto turvattava koko maakunnassa – Keskustan aluevaltuustoryhmä

Aluehallitus esittää aluevaltuustolle, että valtuustoaloitteeseen annettu vastaus hyväksytään ja asia todetaan loppuun käsitellyksi.

§ 63 Hyvinvointialuejohtajan katsaus tuleviin asioihin

Merkittiin tiedoksi.

§ 64 Hyvinvointialuejohtajan kehityskeskustelu

Hyvinvointialuejohtajan vuoden 2024 kehityskeskustelu merkittiin tiedoksi.

§ 65 Tiedoksi annettavat asiat

Merkittiin tiedoksi Valviran ja AVI:n myöntämät uudet toimiluvat yksityisille toimijoille, Joensuun kaupungin vanhusneuvoston 20.2.2024 pöytäkirjan ote § 14, vastaus Joensuun vanhusneuvoston selvityspyyntöön asumisen odottamiseen liittyen, Valviran päätös (V/25428/2023) kiireettömään erikoissairaanhoitoon pääsystä Siun sotessa, aluehallituksen alaiset viranhaltijapäätökset ajalta 23.2.2024 – 21.3.2024, hyvinvoinnin ja terveyden edistämisen lautakunnan pöytäkirja 25.1.2024, tulevaisuuslautakunnan pöytäkirja 13.3.2024, ympäristöterveydenhuollon jaoston pöytäkirja 12.3.2024, tarkastuslautakunnan pöytäkirjat 27.2.2024 ja 12.3.2024.

§ 66 Muut asiat

Ei muita asioita.

Lisätietoja:

aluehallituksen puheenjohtaja Juha Mustonen, juha.mustonen@luottamus.siunsote.fi, puh. 050 387 7696
aluehallituksen esittelijä, hyvinvointialuejohtaja Kirsi Leivonen, kirsi.leivonen@siunsote.fi, puh. 013 330 8590